b'\n_START_ARTICLE_\nAlex Osborn\n_START_SECTION_\nBakgrunn\n_START_PARAGRAPH_\nOsborn vokste opp i New York. Han ble uteksaminert fra Hamilton College, og fors\xc3\xb8kte seg deretter som journalist i Buffalo, New York. Han arbeidet for avisene Buffalo Times og Buffalo Express, og fikk sparken fra den siste avisen p\xc3\xa5 grunn av manglende ferdigheter. _NEWLINE_I 1919 var Osborn med \xc3\xa5 starte reklamebyr\xc3\xa5et BDO. Han hadde ogs\xc3\xa5 en sentral rolle da BDO fusjonerte med George Batten Company, som resulterte i BBDO.'